**มองตลาดกิมหยงผ่านสายตาแม่ค้า : จากยุครุ่งเรืองสู่ยุคโรยรา และการปรับตัวสู่ยุค New Normal**

**บทคัดย่อ**

งานวิจัยชิ้นนี้มีวัตถุประสงค์เพื่อศึกษาการเปลี่ยนแปลงของตลาดกิมหยง จากยุครุ่งเรืองสู่ยุคโรยรา และการปรับตัวสู่ยุค New Normal (พ.ศ. 2530-ปัจจุบัน 2) เพื่อทำความเข้าใจเรื่องการเปลี่ยนแปลงของตลาดกิมหยง ปัจจัยที่ส่งผลต่อการเปลี่ยนแปลงของตลาดกิมหยง และการปรับตัวในยุค New Normal โดยผ่านสายตาและเรื่องเล่าจากแม่ค้าในตลาดกิมหยง งานวิจัยชิ้นนี้เป็นการวิจัยเชิงคุณภาพ โดยใช้ระเบียบวิจัย ทำการศึกษาค้นคว้าจากเอกสารและสัมภาษณ์แบบเชิงลึก

ผลการศึกษา พบว่าผลจากการเปลี่ยนแปลงของตลาดกิมหยง แบ่งได้เป็น 2 ช่วงทศวรรษ ประกอบด้วย 1.ช่วงทศวรรษ 2530-2540 เป็นยุคที่ตลาดกิมหยงรุ่งเรือง อยู่บนพื้นที่ใจกลางการคมนาคมภาคใต้ มีความหลากหลายของสินค้าทำให้สมัยนี้ตลาดกิมหยงรุ่งเรืองเป็นอย่างมาก และ 2. ช่วงทศวรรษ 2550-ปัจจุบัน ยุคซบเซาของตลาดกิมหยง อันเป็นผลจากภาวะทางเศรษฐกิจตกต่ำ โดยเฉพาะภายหลังเเหตุการณ์ความไม่สงบในภาคใต้และพื้นที่หาดใหญ่ ตลอดจนนโยบายการกวาดล้างสินค้าผิดกฎหมายของภาครัฐ การขยายตัวของตลาดรอบนอกในหาดใหญ่ รวมจนถึง พฤติกรรมผู้บริโภคปรับเปลี่ยนไปเป็นการตลาดแบบ Modern Trade ตอบโจทย์ความต้องการของลูกค้าที่ไม่ต้องเดินทางมาซื้อสินค้าด้วยตนเอง ส่งผลให้แม่ค้าในตลาดกิมหยงต้องปรับตัวให้เข้ากับสถานการณ์ทางเศรษฐกิจและการบริโภค ในปัจจุบันแม้สถานการณ์การแพร่ระบาดของ Covid-19 จะส่งผลกระทบต่อธุรกิจการค้าของแม่ค้ในตลาดกิมหยงอย่างมาก แต่จากการศึกษาพบว่า แม้ค้าในตลาดกิมหยงได้ปรับตัวเข้าสู่ New Normal เพื่อความอยู่รอดเพื่อที่จะทำให้ธุรกิจดำเนินต่อไปได้ อาทิ การได้ขยายผลิตภัณฑ์ใหม่ ๆ ที่สอดคล้องกับความต้องการของผู้บริโภค เช่น เจลล้างมือ สบู่ล้างมือ และน้ำยาทำความสะอาด การปรับตัวสู่ Modern Trade การทำธุรกิจโดยหันมาทำตลาดทางช่องทางออนไลน์มากขึ้นถือเป็นสัดส่วนที่ค่อนข้างมากในตลาดผ่านทางเว็บไซต์และเครือข่ายสังคมออนไลน์อย่าง Facebook หรือ Line เพื่อให้ลูกค้าสามารถสั่งซื้อสินค้าได้สะดวก

คำสำคัญ ตลาดกิมหยง , new normal